บาทเปิด 36.20 แนวโน้มอ่อนค่าต่อ
เงินบาทเปิด 36.20 แนวโน้มอ่อนค่าต่อตามภูมิภาค-กังวลสถานการณ์การเมืองในประเทศ
8 ก.ย. 2558

เงินบาทเปิด 36.20 แนวโน้มอ่อนค่าต่อตามภูมิภาค-กังวลสถานการณ์การเมืองในประเทศ 
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.20 บาท/ดอลลาร์ อ่อนค่าต่อจากช่วงเย็นวานนี้ที่ปิดตลาดที่ระดับ 36.10 บาท/ดอลลาร์
วันนี้เงินบาทอ่อนค่าลงไปตามสกุลเงินอื่นๆ ในภูมิภาคเอเชีย ประกอบกับช่วงนี้มีปัจจัยสำคัญทางการเมืองในประเทศเข้ามา คือ การเลือกตั้งที่อาจจะต้องเลื่อนออกไปกลางปี 60 จากเดิมที่เคยคาดการณ์กันไว้ว่าจะเลือกตั้งได้ในช่วงต้นปี 59 จากเหตุที่สภาปฏิรูปแห่งชาติ(สปช.) ลงมติไม่ผ่านร่างรัฐธรรมนูญ
"วันนี้บาทคงอ่อนค่าต่อ นอกจากจะอ่อนตามภูมิภาคแล้ว ยังมีผลจากการเมืองในประเทศที่การเลือกตั้งอาจจะต้องล่าช้าออกไปถึงกลางปี 60" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 36.10-36.35 บาท/ดอลลาร์